मुंबई. हाल ही में बॉलीवुड एक्ट्रेस बिपाशा बसु पर धोखाधड़ी के आरोप लगे हैं। दरअसल बिपाशा इंडिया पाकिस्तान लंदन फैशन शो के नाम हुए इवेंट में पहुंची थीं। जहां वो पैसे लेने के बाद भी रैंप पर नहीं पहुंची। ऐसे में फैशन शो के ऑर्गनाइजर्स ने क्लेम किया है कि उन्हें बिपाशा की वजह से लगभग 8000पाउंड (लगभग साढ़े 6 लाख) नुकसान उठाना पड़ा है। इस मामले पर हाल ही में बिपाशा ने ट्वीट कर अपनी साइड रखी हैं। ऐसा है बिपाशा का रिएक्शन...
ऑर्गनाइजर्स के क्लेम के बाद बिपाशा ने सोशल मीडिया पर प्रतिक्रिया दी है। बिपाशा ने सोशल मीडिया पर लिखा, "आप उस महिला की सुन रहे हैं जो मेरे वर्क एथिक्स के बारे में बिल्कुल बकवास कर रही है। यही नहीं मीडिया के कुछ लोग उसे स्पेस भी दे रहे हैं। मैं अगर अनप्रोफेशनल होती तो 15 सालों तक इस फील्ड में नहीं टिक पाती। मैं क्लियर हूं और निश्चित हूं। मेरी अपनी सेल्फ रेस्पेक्ट है।"
ये है पूरा मामला
- इस शो के ऑर्गनाइजर्स ने एक रोनिता शर्मा रेखी ने हाल ही में अपने फेसबुक पोस्ट में पूरा मामला बताते हुए बिपाशा को दोषी बनाने की कोशिश की थी। उन्होंने अपने पोस्ट में बताया था कि कैसे बिपाशा ने शो से पहले नखरे दिखाए।
- रोनिता ने पोस्ट में लिखा कि शो में बिपाशा को बुलाया गया था लेकिन वो जबरदस्ती पहले तो पति करण सिंह ग्रोवर को भी साथ ले आईं। फिर अपनी पसंद के फाइव स्टार होटल का सूट ऑर्गनाइजर्स पर दबाव डालकर बुक करवाया। जिससे उन्हें काफी ज्यादा पैसा खर्च करना पड़ा।
- इतना ही नहीं एयरपोर्ट पहुंचते ही फोन रिचार्ज को लेकर भी उनकी ऑर्गनाइजर रोनिता से कहासुनी हुई थी जिस पर नाराज बिपाशा का गुस्सा इतना बढ़ता गया कि उन्होंने हेयर ड्रेसर, मेकअप आर्टिस्ट और डिजायनर को इंतजार कराया।
- रोनिता के मुताबिक बात यहीं नही रुकी, इतने खर्चे के बाद भी बिपाशा ने रूम लॉक कर लिया। सभी उनका इंतजार करते रहे। लेकिन वो शो में नहीं आईं।
- बिपाशा इस शो के ग्रांड फिनाले की शो स्टॉपर थीं और उनके साथ कुछ फेमस पाकिस्तानी स्टार्स भी थे। ऐसे में बिपाशा के बिना ही शो शुरू करना पड़ा क्योंकि एक नामी चैनल पर शो की लाइव कवरेज की जा रही थी।
- रोनिता ने ये भी बताया कि बिपाशा शो में आने की बजाय अपने पति करण सिंह ग्रोवर के साथ वो लंदन घूमने निकल गई थीं। बता दें, बिपाशा ने करण के साथ घूमते हुए फोटोज इंस्टाग्राम पर भी शेयर किए हैं।
आगे की स्लाइड्स में पढ़े बिपाशा का ट्वीट और रोनिता की पोस्ट, साथ ही देखें बिपाशा-करण की शो के दौरान घूमते हुए PHOTOS...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva